作者:岑參
標題:梁州對雨懷麴二秀才，便呈麴大判官時疾贈餘新詩
內容:江上雲氣黑，gg山昨夜雷。水惡平明飛，雨從嶓塚來。濛濛隨風過，蕭颯鳴庭槐。隔簾濕衣巾，當暑涼幽齋。麴生住相近，言語阻且乖。臥疾不見人，午時門始開。終日看本草，藥苗滿前階。兄弟早有名，甲科皆秀才。二人事慈母，不弱古老萊。昨歎攜手遲，未盡平生懷。愛君有佳句，一日吟幾回。